en en id en en en en en en en en en en en en en en en en en it en es es en en en en gu gu gu gu gu gu gu gu gu gu gu gu gu gu gu gu gu gu gu gu gu en gu en en kk
RKDYM Info – Shree Swaminarayan Mandir – Wadhwan
Skip to content Skip to main menu
Supreme Lord Shree Swaminarayan – Jivan Charitra
Shriji Maharaj na sidhhanto ane shad-angi sampraday
ભગવાન સ્વામિનારાયણ (૨ એપ્રિલ ૧૭૮૧- ૧ જુન ૧૮૩૦) “શ્રી સહજાનંદ સ્વામી મહારાજ”, “શ્રી નીલકંઠ વર્ણી”, “શ્રી ઘનશ્યામ મહારાજ”, “શ્રી હરિકૃષ્ણ મહારાજ” તરીકે પણ ઓળખાય છે
ભગવાન સ્વામિનારાયણનો જન્મ સને ૧૮૭૧ માં છપૈયા (યુપી – ભારત) માં (“ઘનશ્યામ પાંડે” ના નામ સાથે) થયો હતો. સને ૧૭૯૨માં (“નીલકંઠ વર્ણી” ના નામ સાથે) સમગ્ર ભારતની સાત વર્ષની યાત્રા શરૂ કરી હતી . સને ૧૭૯૯ આસપાસ ગુજરાતમાં સ્થાયી થયા હતા. સને ૧૮૦૦ માં તેમનો ગુરુ સ્વામી રામાનંદ દ્વારા ઉદ્ધવ સંપ્રદાયમાં પ્રવેશ થયો.(“સહજાનંદ સ્વામી” નામ આપવામાં આવ્યું.).
સહજાનંદ સ્વામીએ “સ્વામિનારાયણ મહામંત્ર” નો ઉદઘોષ કર્યો. આ કારણે તે “સ્વામિનારાયણ ભગવાન” (પૂર્ણ પુરુષોત્તમ સ્વરૂપ) તરીકે જાણીતા બન્યા અને ઉદ્ધવ સંપ્રદાય પણ “સ્વામિનારાયણ સંપ્રદાય” તરીકે પ્રસિદ્ધ થયો.
વચનામૃતમાં શ્રી સ્વામિનારાયણ ભગવાન ‘સ્વામિનારાયણ સંપ્રદાય’ માં ગુરુ પરંપરા(વંશ) નું મહત્વ સમજાવે છે.
રામાનંદ સ્વામી શ્રી ઉદ્ધવના અવતાર હતા, અને તેમણે શ્રી સ્વામિનારાયણ ભગવાનને વૈષ્ણવી દીક્ષા આપેલ હતી. તેથી રામાનંદ સ્વામી સ્વામિનારાયણ ભગવાનના ગુરુ છે.
વડતાલમાં પ્રબોધીની એકાદશી (સંવત ૧૮૮૨) ના રોજ શ્રીજી મહારાજે તેમના ભત્રીજાઓ અયોધ્યાપ્રસાદજી મહારાજ અને રઘુવીરજી મહારાજ ને દત્તક લઇ તેમના પુત્રો તરીકે અપનાવ્યા હતા.
ગુરુ પરંપરા (વંશ): –
પ.પૂ. ધ.ધુ. આચાર્યશ્રી અયોધ્યાપ્રસદાજી મહારાજ
પ.પૂ. ધ.ધુ. આચાર્યશ્રી કેશવપ્રસદાજી મહારાજ
પ.પૂ. ધ.ધુ. આચાર્યશ્રી પુરુષોત્તમપ્રસદાજી મહારાજ
પ.પૂ. ધ.ધુ. આચાર્યશ્રી કુંજવિહારીપ્રસદાજી મહારાજ
પ.પૂ. ધ.ધુ. આચાર્યશ્રી રાજેન્દ્રપ્રસદાજી મહારાજ
પ.પૂ. ધ.ધુ. આચાર્યશ્રી વિરેન્દ્રપ્રસદાજી મહારાજ
પ.પૂ. ધ.ધુ. આચાર્યશ્રી માધવેન્દ્રપ્રસદાજી મહારાજ – વિદ્યમાન આચાર્યશ્રી – વઢવાણ
પ.પૂ. ધ.ધુ. વિદ્યમાન આચાર્ય મહારાજશ્રી હંમેશા ઉમદા, શાંતિપૂર્ણ અને બધા તરફ પ્રેમાળ છે. પ.પૂ. ધ.ધુ. વિદ્યમાન આચાર્ય મહારાજશ્રી યુવાન પેઢીના ચારિત્ર્ય અને સદગુણોનું સિંચન કરવામાં સતત કાર્યરત છે., બાળકો અને યુવાનો જીવનમાં કુસંગ અને વિપરીત દેશકાળ રૂપ ભયંકર મોજાઓનો સામનો કરી મોક્ષના અધિકારી બની શકે તે માટે સંસ્કાર અને સદગુણોનું સિંચન કરવા પ.પૂ. ધ.ધુ. વિદ્યમાન આચાર્ય મહારાજશ્રી હંમેશા તત્પર છે.
શ્રી રાધાકૃષ્ણદેવ યુવક મંડળ: શ્રી આચાર્ય મહારાજશ્રી ની અમીદ્રષ્ટિ અને માર્ગદર્શન હેઠળ ૦૯/૦૧/૨૦૧૧ ના રોજ “શ્રી રાધાકૃષ્ણદેવ યુવક મંડળ”ની સ્થાપના કરી હતી અને વર્ષ ૨૦૧૧ ને “યુવા વર્ષ” તરીકે ઉજવી યુવાનોને ઉત્સાહિત કરી સત્સંગ તરફ વાળ્યા. વર્ષ ૨૦૧૨ ને “વ્યસન મુક્તિ” વર્ષ તરીકે ઉજવી યુવાનોમાં રહેલા વ્યસન તથા દુષણરૂપી કામ, ક્રોધ, લોભ મોહને ટાળી યુવાનોને ભગવાન પરાયણ બનાવ્યા. વર્ષ ૨૦૧૩ ને “ઉત્સવ વર્ષ” તરીકે ઉજવી યુવાનોમાં સત્સંગ માટેની જાગૃતતા લાવી ઉત્સાહ, શ્રદ્ધા અને ખંતની વૃદ્ધિ કરી. વર્ષ ૨૦૧૪ ને “જ્ઞાન સત્ર વર્ષ” તરીકે ઉજવી યુવાનોને ભગવાનના સ્વરૂપની ઓળખાણ કરાવી પ્રગટ અને પ્રત્યક્ષ ભગવાનને વિષે શ્રધ્ધાવાન કર્યા.
પ.પૂ. ધ.ધુ. વિદ્યમાન આચાર્ય મહારાજશ્રીએ ૧૪૦ ગામમાં સભા કરી અનેક વિદ્યાર્થીઓ, પ્રોફેશનલ્સ, ધંધાદારીઓ, ખેડૂતોને ભગવાનના સ્વરૂપની ઓળખાણ કરાવી મોક્ષના ભાગીદાર માની આ મંડળના સભ્યો બનાવ્યા.
શ્રી રાધાકૃષ્ણદેવ યુવક મંડળ નો સિદ્ધાંત ‘પ્રથમ માનવ બનો પછી ધાર્મિક’  છે.
બધા સભ્યો નિયમિત તેમના સ્થાનિક વિસ્તારોમાં મળે છે. શ્રી રાધાકૃષ્ણદેવ યુવક મંડળ યુવાનોને સારા માણસો બનવા, માનવ જીવનનના કુસંગરૂપ પડકારોનો સામનો કરી તેમના મોક્ષરુપી લક્ષ્ય હાંસલ કરવા માટે સતત પ્રયત્નશીલ છે. અને આ ધાર્મિક સભા ઘણા બધા સદગુણોની સ્ત્રોત છે જેવા કે આધ્યાત્મિક પ્રગતિ, આત્મવિશ્વાસ, ઉત્સાહ, નિષ્ઠા, સભ્યતા, શ્રદ્ધા, ખંત, વિશ્વશનિયતા, તેમના માતાપિતા, ધર્મકુળ અને ભગવાન ના પ્રીતિપાત્ર બનવું.
શ્રી રાધાકૃષ્ણદેવ યુવક મંડળ શિક્ષાપત્રી શ્લોક નંબર ૨૦૬ ” અને જે અમારા આશ્રિત પુરુષ ને સ્ત્રીઓ તે જે તે આ શિક્ષાપત્રી પ્રમાણે વર્તશે તે ધર્મ, અર્થ, કામ ને મોક્ષ એ ચાર પુરુષાર્થની સિદ્ધિને નિશ્ચય પામશે.” પર પ્રસ્થાપિત છે.
© 2018 Shree Swaminarayan Mandir - Wadhwan
Responsive II powered by WordPress